cyanic-selkie/wikianc huggingface dataset:
თიანეთი
ცხრაკარა
თიანეთის ჩრდილო-დასავლეთით 1 კილომეტრზე შემორჩენილია XI საუკუნის ქართული ხუროთმოძღვრების ძეგლის — ცხრაკარის სასახლის ნანგრევები. ორსართულიანი სასახლე აშენებული იყო ქვის თხელი ფილების სწორი რიგებით. სათავსოები ერთმანეთს უკავშირდებოდა აგურით ამოყვანილი თაღოვანი გასასვლელებით. ქვედა სართული 4-4,5 მ. სიმაღლისაა, ზედა კი უფრო მაღალი უნდა ყოფილიყო. შენობას ჰქონდა ღია აივანი, რომელიც ეზოში გადიოდა. შენობა გამორჩეულია ფეოდალური ხანის სხვა ცნობილი საერო თუ სასულიერო დანიშნულების შენობებიდან სათავსოთა რაოდენობითა და ფუნქციონალურ მოთხოვნათა სისრულით. ცხრაკარას ნანგრევები უნდა იყოს ნაშთი კახეთის მეფე კვირიკე III-ის (1010-1032) „დარბაზი ბოდოჯისა“, რომელიც ბაგრატ IV-მ გადაწვა XI საუკუნეში. 1969 წელს ჩატარებულმა არქეოლოგიურიმა ექსპედიციამ დაადასტურა, რომ ცხრაკარას სასახლე ერთფენიანი ძეგლია და აღნიშნულმა სასახლემ მცირე ხანს იარსება.
სქოლიო
კატეგორია:თიანეთის მუნიციპალიტეტი კატეგორია:მცხეთა-მთიანეთის მხარის კურორტები კატეგორია:მცხეთა-მთიანეთის მხარის დაბები
შავი ქალაქი (ბაქო)
მინი|შავი ქალაქი. ბაქო. 1910 წელი მინი|ფოტო ვ. გარტველდის წიგნიდან „ფხვიერ ქვიშასა და მოწყვეტილ თავებს შორის (თურქესტანის სამოგზაურო ჩანაწერები)“ 1913 წ. შავი ქალაქი (Qara Şəhər) — ქალაქ ბაქოს აღმოსავლეთ უბნების სახელი, ყოფილი მისი გარეუბნები, რომელშიც კონცენტრირებული იყო ძმები ნობელების ნავთობის ინდუსტრიის საწარმოები მე-19 საუკუნის ბოლოს და მე-20 საუკუნის დასაწყისში.
ისტორია
მე-19 საუკუნის მეორე ნახევარში ბაქოში ნავთობის მრეწველობის სწრაფი განვითარების შედეგად ნავთობის საწარმოებმა დაიკავეს ურბანული მიწების დიდი ტერიტორიები. ქარხნის შენობები წარმოადგენდა ორგანიზებულ, მაგრამ მოსახლეობისთვის მოუხერხებელ ტერიტორიას კაპიტალური შენობებით, რომლებიც მუდმივად გამოყოფდნენ ჭვარტლსა და კვამლს. საზოგადოებრივმა აზრმა აიძულა პროვინციის ხელისუფლება სერიოზულად მოეკიდათ ხელი რაიონის განვითარების პრობლემას. 1870 წელს პროვინციის ხელისუფლებამ დააყენა საკითხი ქალაქის საძოვრებზე ქარხნების ასაშენებლად ნაკვეთების გამოყოფის შესახებ. მალევე გადაწყდა ქალაქის კორპუსებთან მდებარე 147 ქარხნის დანგრევა. ამრიგად, ქალაქის შიგნით დიდი ინდუსტრიული ზონა ლიკვიდირებული იქნა.
1876 წელს შეადგინეს ახალი ტერიტორიის განლაგების გეგმა. ქალაქის შიგნით ნავთობგადამამუშავებელი ქარხნები აშენდა. სასტიკად იკრძალებოდა ამ ტერიტორიის გარეთ ქარხნების აშენება ქალაქში სანიტარული პირობების გასაუმჯობესებლად. ამრიგად, ბაქოს საცხოვრებელი უბნებიდან 2 კილომეტრზე მეტ მანძილზე, ნაწილობრივ სოფელ კიშლისა და ქალაქის საძოვრებზე, სადაც განლაგებული იყო ადგილობრივი მოსახლეობის ბაღები და ბოსტანი, გაჩნდა ახალი ინდუსტრიული ზონა.
1880 წლისთვის ახალ რაიონში უკვე 118 საწარმო იყო. 1905 წლისთვის აქ იყო ბაქოს ნავთობგადამამუშავებელი ქარხნების უმეტესი ნაწილი. ქარხნის შენობების ჭვარტლისა და კვამლის შავი ფერის გამო ამ ტერიტორიამ „შავი ქალაქის“ სახელი მიიღო. მინი|ნავთობსადენი შავი ქალაქის გარეუბანში. 1905 წ ნავთობის მუშაკების უმეტესობა ამ მხარეში ცხოვრობდა. აქ იყო ნავთობის საწარმოები, სახელოსნოები და მუშაკთა სახლები. საცხოვრებელი პირობები ძალიან ცუდი იყო და მკვეთრად ეწინააღმდეგებოდა თავად ბაქოს პირობებს. მდიდარი მოქალაქეები ცხოვრობდნენ ბაქოს ცენტრში, სადაც ნავთობის მოპოვება და ნავთობის გადამუშავება აკრძალული იყო.
ჯეიმზ დოდს ჰენრი 1905 წელს წერს, რომ შავი ქალაქი და ბიბი-ჰეიბატი ბაქოს „შავი ლაქებია“. ბალახანი ასევე ნავთობის რეგიონი იყო, მაგრამ მაშინ ბაქოდან 14,5 კილომეტრში მდებარეობდა. თეთრ ქალაქში, შავი ქალაქისგან განსხვავებით, იყო უფრო თანამედროვე და დახვეწილი ნავთობგადამამუშავებელი ქარხნები და არ იყო ასეთი მძიმე დაბინძურება.
1878 წელს ძმებმა ნობელებმა ბალახანის საბადოდან შავ ქალაქამდე გაიყვანეს პირველი ნავთობსადენი რუსეთის იმპერიის ტერიტორიაზე.
სქოლიო
კატეგორია:ბაქოს ისტორია კატეგორია:ბაქო კატეგორია:ბათუმი
ბაიხაოს ჩაი
მინი|ბაიხაოს ჩაი მინი|ბაიხაოს ჩაი ბაიხაოს ჩაი (ჩინ. ბაი ხუა — თეთრი წამწამი) — ფხვიერი დაგრეხილი ჩაი, რომლის ერთ-ერთი კომპონენტი უმეტესად ტიპსი ანუ ბუსუსებიანი კვირტია.
ბაიხაოს ჩაი არის შავი, მწვანე, ყვითელი და წითელი (ოოლონგი); ისინი ერთმანეთისაგან განსხვავდება აგრეთვე არომატითა და გემოთი. ოთხივე ტიპის ჩაის სხვადასხვაგვარი ტექნოლოგიით ერთ-, ორ- ამ სამფოთლიანი დუყებისაგან (ჩაის მცენარის ყლორტების ზედა ნაწილი) ამზადებენ. საქართველოში ბაიხაოს ჩაის ნედლეულის მოკრეფას აპრილიდან იწყებენ და ოქტომბერში ამთავრებენ. საუკეთესო ხარისხის ბაიხაოს ჩაი ივლის-აგვისტოში (ნედლეულში მთრიმლავ ნივთიერებათა მაქსიმალური დაგროვებოს პერიოდში) მოკრეფილი ნედლეულისაგან მზადდება.
შავი ბაიხაოს ჩაის მიღების ტექნოლოგიური პროცესებია ღნობა, გრეხა, ფერმენტაცია, შრობა, დახარისხება. საქართველოში, აზერბაიჯანსა და კრასნოდარის მხარეში მიმართავენ ხელოვნურ ღნობას, ჩაის მწარმოებელ სხვა ქვეყნებში - ბუნებრივ ან კომბინირებულ ღნობას. ხელოვნური ღნობისათვის გამთბარ ჰაერს (36-42 °C) უშვებენ უწყვეტი მოქმედების კონვეიერული ტიპის დანადგარში. ღნობის ხანგრძლივობა 3-6 საათია. ამ პროცესის დროს ტენის შემცველობა ჩაის ფოთოლში 76-78 %-იდან 60-62 %-მდე მცირდება. ღნობის შემდეგ ფოთოლი ელასტიკური და რბილია. გრეხის პროცესში ფოთლის ზედაპირზე გამოიყოფა უჯრედის წვენი და ჰაერთან შეხებისას მჟანგავი ფერმენტების ზემოქმედებით იწყება ფერმენტაციის პროცესი. ფოთოლს გრეხენ 3-4-ჯერ პერიოდული (ან უწყვეტი) მოქმედების მანქანებში - როლერებში. ყოველი გრეხის შემდეგ ახარისხებენ მახარისხებელ მანქანაზე. ცალკეული გრეხის ხანგრძლივობა 30-45 წუთია. ამ პროცესის დროს ჩაის ფოთოლი კარგავს მწვანე ფერს და თანდათანობით მოყავისფრო-სპილენძისფერი ხდება, რაც ფერმენტაციის დაწყების მაჩვენებელია. ფერმენტაციის ჩასატარებლად ფოთლის ნაწილაკებს სიდიდის მიხედვით ფრაქციებად ანაწილებენ და საფერმენტაციო ყუთებში ყრიან. ფერმენტაცია, რომლის ხანგრძლივობა გრეხის დაწყებიდან 3-5 საათია, მთავრდება ფოთლის შრობის დროს. ფერმენტაციის შემდეგ ფოთოლს აქვს სპეციფიკური არომატი, გემო და ფერი. საგრეხ და საფერმენტაციო საამქროში პროცესების ჩატარებისას ტემპერატურაა 22-25 °C, ხოლო ფარდობითი ტენიანობა - 95-98 %. ფოთოლს აშრობენ კონვეიერული ტიპის საშრობ მანქანებზე. მიღბულია ერთჯერადი ან ორჯერადი შრობა. ერთჯერადი შრობისას ტემპერატურა 100 °C უდრის, ორჯერადი შრობის დროს პირველად - 90 °C, მეორედ 85 °C. შრობის შემდეგ მიიღება ჩაის ნახევარფაბრიკატი, რომელშიც ტენის შემცველობა 3-6 %-ს უდრის. მიღებულ პროდუქტს ახარისხებენ ცილინდრულ და ბრტყელ დამხარისხებელ მანქანებზე. დახარისხების შემდეგ გარეგნულად ერთმანეთს მსგავს ჩაის აურევენ შემრევ (საკუპაჟე) დოლში და მიიღბენ სხვადასხვა საფაბრიკო სტანდარტის ჩაის. ჩაი შეიძლება იყოს სხვადასხვა ხარისხისა: "საქართველოს თაიგული", უმაღლესი ხარისხის I კატეგორიის - ექსტრა, უმაღლესი ხარისხის II კატეგორიის, I ხარისხის, II ხარისხის, I, II ან III კატეგორიის, III ხარისხის.
მწვანე ბაიხაოს ჩაის დამზადების ტექნოლოგიური პროცესებია ფოთლის დაორთქვლა ან ფიქსაცია, შეშრობა, გრეხა, შრობა, მშრალი დახარისხება. დაორთქვლა ხდება 100 °C 5-6 ატმ წნევის ორთქლით, ხოლო ფიქსაცია 170-180 °C-მდე გახურებული დატენიანებული ორთქლით 3-4 წთ განმავლობაში. ამ პროცესების მიზანია ფერმენტების დაშლა და ნივთიერებათა ფიქსაცია. შეშრობის დროს ფოთლის ტენიანობა 59-60 %-მდე დადის. ორჯერადი გრეხის პროცესი 40 წთ გრძელდება, ერთჯერადი - 80 წთ. შრობისა და დახარისხების პროცესები ისევე ტარდება, როგორც შავი ჩაის დამზადების დროს.
ყვითელსა და წითელ ჩაის არომატითა და გემოთი შუალედური ადგილი უკავია შავსა და მწვანე ჩაის შორის. ყვითელ ჩაის უმთავრესად ჩინეთში ხმარობენ. მისი დამზადებისათვის საჭიროა ფოთლის მსუბუქი ღნობა, თერმული დამუშვება, გრეხა, შრობა და დახარისხება. წითელი ჩაი ძლიერ არომატულია. მისი მიღების ტექნოლოგიური პროცესებია ღნობა, გრეხა, ხანმოკლე ფერმენტაცია, მოხალვა, მეორეული გრეხა, შრობა. მსოფლიოში წითელ ჩაის მხოლოდ კუნძულ ტაივანსა და ჩინეთის ზოგიერთ პროვინციაში ამზადებენ.
ლიტერატურა
კატეგორია:თეთრი ჩაი კატეგორია:ჩინური ჩაი
იოანე რუსის ძეგლი
ისტორია
2012 წლის 15 ოქტომბერს ავიაგოროდოკის სკვერის ტერიტორიაზე შედგა ძეგლის საზეიმო გახსნა, რომელიც დადგეს რუსეთის მართლმადიდებელი ეკლესიის წმინდანის იოანე რუსის (1690-1730 წწ.) პატივისცემის ნიშნად. მთელს მსოფლიოში მისი მსგავსი ქანდაკება სულ სამია და ერთ-ერთი მათგანი რუსეთის ტერიტორიაზე მდებარეობს. მართლმადიდებელი ეკლესია წმინდა აღმსარებელი იოანე რუსის ხსენების დღეს აღნიშნავს 9 ივნისს (ძვ. წ. 27 მაისი). წმინდანის წმინდა ნაწილები დაკრძალულია საბერძნეთში და მას წლის განმავლობაში ათასობით ადამიანი ნახულობს.
წმინდანის ძეგლი დამზადებული ბრინჯაოსაგან. იგი დგას მაღალ, ორმეტრიან კვარცხლბეკზე. ძეგლის საერთო სიმაღლეა დაახლოებით 6 მეტრი. კვარცხლბეკის მოსაპირკეთებლად გამოყენებულია გრანიტი.
იოანე რუსის ძეგლი ორი ავტორის თანაავტორობითა შექმნილი. მოქანდაკეები, რომლებიც მუშაობდნენ ძეგლის შექმნაზე, არიან სერგეი ოლეშნია და ანდრეი დემენტიევი. ვარაუდობენ, რომ ძეგლის სიახლოვეს უნდა დაიწყონ იოანე რუსის სახელობის ტაძრის მშენებლობა. ძეგლისათვის ადგილი შემთხვევით არ შეურჩევიათ, ადგილი სადაც ძეგლი დადგეს - ავიაგარადოკი, არის ბატაისკის რაიონი, რომელიც ისტორიულად დაკავშირებულია სამხედრო სამსახურთან, ხოლო იოანე რუსი, რომელიც გარდაიცვალა 40 წლის ასაკში, თავდაპირველად იყო რუსეთის იმპერატორის პეტრე I დიდის არმიის სარდალი.
სქოლიო
კატეგორია:როსტოვის ოლქის ძეგლები
სოლიშტე
სოლიშტე (Солище) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 311 ადამიანს.
პოლიტიკური სიტუაცია
ადგილობრივ სოლიშტეს საკმეტოში, რომლის შემადგენლობაშიც შედის სოლიშტე, კმეტის (უხუცესის) თანამდებობას ასრულებს იაკუბ იუმერ მესტანი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
ჩაი
მინი|ჩაის ფოთლები მინი|ჩაის პლანტაცია ჩაი (ჩინ. 茶 „ჩა“ IPA /tʂʰɑ˧˥/, იაპ. 茶 „ჩა“ IPA /tɕä/) — ნაყენი, რომლიც მიიღება მცენარე Camellia Sinensis-ის  ფოთლების დაყენებით ცხელ წყალში. უფრო ფართო გაგებით, ჩაის ან ,,მცენარეულ ჩაის" ასევე უწოდებენ სხვადასხვა მცენარეულ ნაყენებსაც, რომლებიც არსებითად არ წარმოადგენენ ჩაის. „ჩაი“ ეწოდება როგოც თავად მცენარეს - Camellia Sinensis-ს, რომლის ფოთლებისგანაც ნაყენი მზადდება, ასევე  ფოთლებს, რომლებსაც  სხვადასხვა ტექნოლოგიით კრეფენ,  აშრობენ, ამუშავებენ.
ჩაი მსოფლიოში ყველაზე პოპულარული სასმელია და მოხმარების რაოდენობით უსწრებს ყავასა და ალკოჰოლს და წყლის შემდგომ, ყველაზე ფართოდ მოიხმარება.
ჩაის წარმოება
ჩაის ფოთლები სხვადასხვა საგემოვნო თვისებების ნაყენის მისაღებად სხვადასხვაგვარად იწარმოება და განსხვავებულ ციკლებს გადის. განსხვავებულია ასევე ჩაის ფოთლების დაკრეფის პერიოდი. მაგალითად, მაღალი ხარისხის მწვანე ჩაის მისაღებად ადრეულ გაზაფხულზე აგროვებენ მცენარის ნაზ ფოთლებს, ძლიერფერმენტირებული წითელი ჩაის მისაღებად კი - ზრდასრული ფოთლების მოსავალი გამოიყენება.
2003 წლისთვის ჩაის წარმოება მსოფლიო მასშტაბით შეადგენდა 3.21 მილიონ ტონას. 2010 წელს წარმოებამ მიაღწია 4.52 მილიონ ტონას. უდიდესი მწარმოებლები არიან ჩინეთი, ინდოეთი, შრი-ლანკა და თურქეთი.
სქოლიო
* კატეგორია:ციტრუსები
Lasioglossum rhynchites
სქოლიო
rhynchites
ძვ. წ. 187
გარდაიცვალნენ
*
პუერარია
პუერარია, კუძუ (Pueraria) — მრავალწლოვანი ხვიარა მცენარეების გვარი პარკოსანთა ოჯახისა. აერთიანებს 15 (სხვა მონაცემებით 35-მდე) სახეობას.
გავრცელებულია სამხრეთ და აღმოსავლეთ აზიაში, ახალ გვინეაში, პოლინეზიასა და ტროპიკულ აფრიკაში. კუძუ (Pueraria lobaTa, ადრე Pueraria hirsuta) ლიანაა ხვიარა ან გართხმული გახევებული ღეროთი.
იზრდება ჩინეთში, იაპონიასა და კორეაში. ტროპიკებსა და სუბტროპიკებში კულტივირებულია, როგორც საკვები და ზოგჯერ სართავი მცენარე. ფესვსა და ნაყოფს (პარკს) იყენებენ ბოსტნეულად. ფესვიდან იღებენ სახამებელს (ე. წ. იაპონური არორუტი), ღეროსაგან - ბოჭკოს. კარგად ამაგრებს ნიადაგს.
დეკორატიულ მცენარედ აშენებენ კავკასიაში შავი ზღვის სანაპიროზე და ყირიმში. ადვილად ველურდება. განსაკუთრებით სწრაფად იბარდება ბათუმის მიდამოებში, სადაც ყველგან ფარავს ზღვისპირა კალთებს.
ლიტერატურა
* კატეგორია:პარკოსნები
თრიალეთი (დაბა)
თრიალეთი — დაბა საქართველოში, წალკის მუნიციპალიტეტში, თემის ცენტრი (თრიალეთი, დაშბაში, კავთა). მდებარეობს ჭოჭიანის პლატოზე, მდინარე ხრამის მარჯვენა ნაპირას, ზღვის დონიდან 1500 მ, წალკიდან 7 კმ. თრიალეთზე გადის თეთრიწყარო-წალკის საავტომობილო გზა.
ისტორია
სოფელის სახელწოდება „ალექსანდერსგილფი“ დაფიქსირებულია 1898 წლის რუსეთის ერთვერსიან რუკაზე „Александерсгильфъ“ სახით. XIX ს-ის პირველ ნახევარში აქ გერმანელი კოლონისტები დასახლდნენ, რომლებიც აქ XX საუკუნის 60-იან წლებამდე ცხოვრობდნენ. 1944 წელს მიენიჭა დაბის სტატუსი. ამ პერიოდში მას როზენბერგი ერქვა. საბჭოთა პერიოდში მოქმედებდა მეცხოველეობის საბჭოთა მეურნეობა, ტუბსაავადმყოფო.
დემოგრაფია
2014 წლის აღწერით მოსახლეობის რაოდენობა შეადგენს 565 ადამიანს დაბის ამჟამინდელ მოსახლეობას შეადგენენ ქართველები, სომხები და ბერძნები.
სქოლიო
კატეგორია:წალკის მუნიციპალიტეტის დაბები
შერიფ-ფაშა
შერიფ-ფაშა (ჯაყელი) — ახალციხის ფაშა 1792-1796, 1801-1802, 1810-1812 წლებში. მამის სულეიმანის სიკვდილის შემდეგ ტახტისათვის ბრძოლაში შერიფ-ფაშა დამარცხდა და თავი არტანუჯის ციხეს შეაფარა. ფაშობა ჰასან-ფაშის შვილს ისაყ II ჯაყელს არგუნეს. 1792 წელს შერიფ-ფაშა აჯანყდა, ისაყ II ტახტიდან ჩამოაგდო და ფაშობა მიიღო. იგი, დაღესტნელებთან ერთად ხშირად აწყობდა ქურდულ თავდასხმებს საქართველოზე. 1796 წლის აგვისტოში ფაშობიდან გადააყენეს, სტამბოლში გაიწვიეს და ადანის ფაშობა უწყალობეს. 1801 წელს ახალციხის ფაშობა დაიბრუნა. 1802 წელს ისევ გააძევეს ახალციხიდან. 1810 წლის იანვარს ისევ დაიბრუნა ფაშობა. 1812 წელს აჭარელმა სელიმ-ფაშამ კვლავ გააძევა ახალციხიდან. შერიფ-ფაშამ თავი სტამბოლს შეაფარა, სადაც გარდაიცვალა.
ლიტერატურა
კატეგორია:ახალციხის ფაშები კატეგორია:ჯაყელები
ალტო-ორინოკოს მუნიციპალიტეტი
ალტო-ორინოკო — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება ატაბაპოს, ჩრდილოეთიდან — მანაპიარეს, სამხრეთიდან — რიო-ნეგროს მუნიციპალიტეტები, ხოლო აღმოსავლეთიდან — ბრაზილია.
ალტო-ორინოკოს მუნიციპალიტეტის მოსახლეობა, 2007 წლის მონაცემებით, შეადგენს 17 797 ადამიანს. ხოლო ფართობი — 50 850 კმ².
სქოლიო
კატეგორია:ამასონასის შტატის მუნიციპალიტეტები
გიულსე ბირსელი
გიულსე ბირსელი (თურქ. Gülse Birsel; დ. 11 მარტი, 1971) — თურქი მსახიობი, სცენარისტი და კოლუმნისტი.
ადრეული ცხოვრება
გიულსე ბირსელი დაიბადა 1971 წლის 11 მარტს სტამბოლში გიულთექინისა და სემიჰა შენერების ოჯახში. მისი მამა იყო ადვოკატი უშაქიდან, დედა — დიასახლისი. მისი სახელი მშობლების პირველი მარცვლებისგან შედგება. ჰყავს 15 წლით უფროსი ძმა ბოზქურთი და 13 წლით უფროსი და — დილექი. მისი ძმა არის ოფთალმოლოგი და ფრენბურთის ეროვნული ნაკრების ყოფილი მოთამაშე. გიულსემ დაასრულა ბეიოღლუ ანადოლუს სკოლა. მსახიობად გახდომის სურვილის მიუხედავად, ოჯახის ნებას დაჰყვა და ბოაზიჩის უნივერსიტეტის ეკონომიკის ფაკულტეტზე დაიწყო სწავლა. 1994-96 წლებში სწავლობდა კოლუმბიის უნივერსიტეტის სახვითი ხელოვნების (Fine Arts) სამაგისტრო პროგრამაზე.
კარიერა
გიულსემ ჟურნალ Aktüel-ში მუშაობა დაიწყო უნივერსიტეტის მე-2 კურსზე. 1996 წელს თურქეთში დაბრუნებისთანავე შეუერთდა თურქულ სატელევიზიო ქსელ ATV-ს, სადაც სამი თვის მანძილზე წერდა უცხოურ საინფორმაციო პროგრამას. ერთ წელიწადში დაინიშნა ჟურნალ Esquire-ის მთავარ რედაქტორად. 1997 წლის დეკემბრიდან 2003 წლამდე იგი იყო ჰარპერს ბაზარ თურქეთის მთავარ რედაქტორი. 2001-2002 წლებში იყო გაზეთ Sabah-ს კოლუმნისტი. ამავე პერიოდში კოორდინატორობას უწევდა ბრიტანულ ჟურნალ FHM-ს, Gezi-ს, Harper's Bazaar-სა და House Beautiful-ს. მისი სატელევიზიო დებიუტი შედგა 2002 წლის მარტში ATV-ის g.a.g.-ში.
2003 წლის მარტში გამოიცა მისი მეორე წიგნი — Hâlâ Ciddiyim. 2005 წლის აგვისტოში კი მომდევნო წიგნი — Yolculuk Nereye Hemşerim? გამოვიდა. 2008 წლის აპრილში ზაფხულის ოლიმპიურ თამაშებისას მას ეჭირა ოლიმპიური ჩირაღდანი სტამბოლში. 2009 წელს ფილმში — 7 Kocalı Hürmüz შედგა მისი დებიუტი კინოში.
მისი პირველი სრულმეტრაჟიანი მხატვრული ფილმი Aile Arasında რომლიც სცენარისტიც და მსახიობიც იყო 2017 წლის დეკემბერში გამოვიდა. 2018 წლის თებერვალს მუშაობა დაიწყო Star TV-ს კომედიური სერიალის, Jet Sosyete-ის სცენარისტად და მთავარი როლის შემსრულებლად. მინი|გიულსე ბირსელი მსახიობებთან ერთად ფილმ Aile Arasında-ს პრემიერაზე იზმირში.
პირადი ცხოვრება
1999 წლის აგვისტოში, გიულსე დაქორწინდა კოლუმნისტ და ტელევიზიის დიქტორ მურათ ბირსელზე კანში, საფრანგეთში. გიულსე ამბობს, რომ დედობისთვის შესაფერისი არ არის; არ ჰყავს შვილები. მეუღლესთან ერთად ცხოვრობს ნიშანთაშიში. 2014 წლის აგვისტოში გარდაეცვალა დედა — სემიჰა შენერი.
We Wait and We Wonder
„We Wait and We Wonder“ — ინგლისელი მომღერალ და სიმღერების ავტორ ფილ კოლინზის 1994 წლის სინგლი. იგი შეტანილია ალბომში Both Sides. ეს არის რიგით უკანასკნელი სინგლი აღნიშნული ალბომიდან.
რესურსები ინტერნეტში
კატეგორია:1996 წლის სინგლები კატეგორია:ფილ კოლინზის სიმღერები
ტრაპეცია
მონაკვეთს, რომელიც ფერდების შუა წერტილებს აერთებს ტრაპეციის შუახაზი ეწოდება. ტრაპეციის შუახაზი ფუძეების პარალელურია და მათი ჯამის ნახევარს უდრის.
ლიტერატურა
კატეგორია:ოთხკუთხედები
პუბლიუს დეციუს მუსი III
პუბლის დეციუს მუსი (ლათ. Publius Decius Mus) - რომის კონსული ძვ. წ. 279 წელს და მხედართმთავარი. იბრძოლა პიროსის წინააღმდეგ. სავარაუდოდ პუბლიუს დეციუს მუსის ვაჟი.
პუბლიუს დეციუსი მონაწილეობას იღებდა პიროსის წინააღმდეგ ომში. იგი ხელმძღვანელობდა რომაელებს ასკულანუმთან ბრძოლაში. ბრძოლაში, ღირსელი წინააღმდეგობის გაწევის მიუხედავად რომაელები დამარცხდნენ. პიროსს კი გამარჯვების მიუხედავად ისეთი დანაკარგები ჰქონდა, რომ მან თავისი ცნობილი ფრაზა თქვა: ”კიდევ ერთი ასეთი გამარჯვება და დავიღუპე”.
ზოგი ვერსიის თანახმად დეციუსი ბრძოლის ველზე დაიღუპა, თუმცა ეს დანამდვილებით არაა ცნობილი.
კატეგორია:რომის რესპუბლიკის კონსულები კატეგორია:რომაელი მხედართმთავრები კატეგორია:დეციუსები კატეგორია:ძვ. წ. III საუკუნის რომაელები
მემფის გრიზლისი
მემფის გრიზლისი (Memphis Grizzlies) — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში (NBA) გამოდის. გუნდი შეიქმნა 1995 წელს. გუნდის სათამაშო ბაზაა FedExForum, რომელიც მდებარეობს მემფისში, ტენესის შტატში. გრიზლისი გამოდის სამხრეთ-დასავლეთ დივიზიონში, რომელიც ეკუთვნის დასავლეთ კონფერენციას.
კატეგორია:ნაციონალური საკალათბურთო ასოციაციის კლუბები კატეგორია:აშშ-ის საკალათბურთო კლუბები
ძვ. წ. 189
გარდაიცვალნენ
*
პანგუის კანტონი
პანგუა (Pangua) — კანტონი ეკვადორში, კოტოპახის პროვინციაში. ადმინისტრაციული ცენტრია ქალაქი ელ-კორასონი. 2001 წლის აღწერის მონაცემებით მოსახლეობა 19 877 ადამიანს შეადგენდა.
სქოლიო
კატეგორია:კოტოპახის პროვინციის კანტონები
Lasioglossum rhytidophorum
Lasioglossum rhytidophorum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1956 წელს.
სქოლიო
rhytidophorum
რომბი
frame|right|რომბი რომბი — პარალელოგრამი, რომლის მოპირდაპირე გვერდები პარალელურია და ამასთანავე ყველა გვერდი ტოლია. მისი დიაგონალები მართი კუთხით გადაკვეთს ერთმანეთს (ურთიერთმართობულია). რომბის დიაგონალები მისი ბისექტრისებია. რომბის ერთ გვერდთან მდებარე კუთხეების გრადუსული ჯამი 180-ს უდრის.
რესურსები ინტერნეტში
კატეგორია:ოთხკუთხედები
ლაპონია
ლაპონია — ვრცელი, მთიანი, ველური ბუნების არეალი ჩრდილოეთ შვედეთის პროვინცია ლაპლანდიაში. 1996 წლიდან შესულია იუნესკოს მსოფლიო მემკვიდრეობის ძეგლთა სიაში. არეალს დაცული ტერიტორიის სტატუსი ჯერ კიდევ XX საუკუნის ადრეული წლებიდან აქვს.
ტერიტორიის მთლიანი ფართობი 9400 კმ²-ია და წარმოადგენს მდოფლიოს უდიდეს სახეუცვლელ ბუნებრივ რეგიონს, რომელიც დღესაც ადგილობრივებით, ჩრდილოეთის ირმების მეჯოგეობის მიმყოლი სამის ხალხით, იგივე ლაპებითაა დასახლებული. მათ მიერ საძოვრებად არეალის მხოლოდ რამდენიმე ნაწილი გამოიყენება. ტერიტორიის სიდიდის გამო, არეალის გეოგრაფია ძალზედ ცვალებადია, ჭარბობს მთები, მდინარეები და ტბები. ბუნების ყოველ ნაკრძალსა თუ ეროვნულ პარკს აქ თავის განმასხვავებელი მახასიათებლები გააჩნია.
ტერიტორიის 95% დაცულია როგორც ეროვნული პარკი ან ბუნების ნაკრძალი. მოიცავს მუდუსის, სარეკის, პადელანტის და სტორა-სიოფალეტის ეროვნულ პარკებს, ასევე სიაუნიას და სტუბას ბუნების ნაკრძალებს.
სრედინკა
სრედინკა (Срединка) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 204 ადამიანს.
პოლიტიკური სიტუაცია
ადგილობრივ კრაინო-სელოს საკმეტოში, რომლის შემადგენლობაშიც შედის სრედინკა, კმეტის (უხუცესის) თანამდებობას ასრულებს მეჰმედ მეჰმედალი ფეიზულა (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
ბრწყინვალე გონების მუდმივი ნათება
ბრწყინვალე გონების მუდმივი ნათება (Eternal Sunshine of the Spotless Mind) — 2004 წლის რომანტიკული სამეცნიერო ფანტასტიკის ჟანრის მხატვრული ფილმი. მისი ორი მთავარი გმირი საკუთარი მეხსიერების წაშლას ცდილობს. ფილმის სახელი ალექსანდერ პოუპის ლექსიდანაა ნასესხები. ფილმის რეჟისორია მიშელ გონდრი. მთავარ როლებს ასრულებენ ჯიმ კერი და კეიტ უინსლეტი.
სიუჟეტი
ჯოელ ბარიში გაიგებს, რომ კლემენტინამ ჩაიტარა ექსპერიმენტალური პროცედურას, რომლითაც ტვინიდან წაშალა მეხსიერება მათი რომანის შესახებ. პროცედურა დოქტორმა მირცვიაკმა ჩაატარა. მეხსიერების აღდგენა შეუძლებელია. ჯოელმა გადაწყვეეტს, თავადაც იგივე პროცედურა ჩაიტაროს. ოპერაციას დოქტორის ტექნიკოსები, სტენი და პატრიკი ატარებენ. ოპერაციის მიმდინარეობისას ჯოელის სიზმრებში კლემენტინა ქრება და ჯოელს ტექნიკოსების ხმები ესმის. ჯოელის გონება ცდილობს შეინარჩუნოს მეხსიერება კლემენტინას შესახებ. ჯოელი მის შესახებ მეხსიერებისს საკუთარ ბავშვობაში დამალვას ცდილობს. ის იხსენებს მათი შეხვედრის პირველ დღეს. ჯოელ ბარიში და კლემენტინა ერთმანეთს ხელახლა მატარებელში შეხვდებიან.
ჯილდოები
ნომინაცია
რესურსები ინტერნეტში
კატეგორია:ამერიკული ფილმები კატეგორია:ინგლისურენოვანი ფილმები კატეგორია:2004 წლის ფილმები კატეგორია:რომანტიკული ფილმები კატეგორია:სამეცნიერო ფანტასტიკური ფილმები
ძვ. წ. 191
გარდაიცვალნენ
*
დორდრეხტი
დორდრეხტი (Dordrecht) — ქალაქი და მუნიციპალიტეტი ნიდერლანდებში, სამხრეთ ჰოლანდიის პროვინციაში. 118 601 მცხოვრებით (2009), წარმოადგენს პროვინციის სიდიდით მეოთხე ქალაქს. დორდრეხტი დრეჩსტედენის უმსხვილესი და უმნიშვნელოვანესი ქალაქია, რომელიც ასევე მიეკუთვნება რანდსტადს — ნიდერლანდების მთავარ კონურბაციას. ამავე დროს, დორდრეხტი ჰოლანდიის რეგიონის უძველესი ქალაქია მდიდარი ისტორიითა და კულტურით.
ნაზიმ აჰმედლი
ნაზიმ შამილ ოღლუ აჰმედლი (Əhmədli Nazim Şamil oğlu; დ. 1 მაისი, 1953, ლაჩინის რაიონი) — აზერბაიჯანელი პოეტი, მწერალი, თარჯიმანი. 1986 წლიდან აზერბაიჯანის მწერალთა კავშირის წევრი.
ბიოგრაფია
ნაზიმ შამილ ოღლუ აჰმედლი დაიბადა 1953 წლის 1-ლ მაისს ლაჩინის რაიონში, სოფელ აჰმედლიში. საშუალო სკოლა დაამთავრა ლაჩინში, 1971-1974 წლებში სწავლობდა შუშას სასოფლო-სამეურნეო კოლეჯში, 1974-1976 წლებში მსახურობდა ყოფილი საბჭოთა კავშირის სამხედრო სამსახურში.
დორდრეხტი
ისტორია
დორდრეხტი მდინარე თურის ნაპირებზე ჩამოყალიბდა, ტორფიანი ჭაობების შუაგულში. 1120 წელს გვხვდება პირველი მინიშნებები ქალაქის არსებობის შესახებ. 1220 წელს ჰოლანდიის გრაფმა მას ქალაქის სტატუსი მიანიჭა.
ნაზიმ აჰმედლი
ბიოგრაფია
1970-იანი წლების ბოლოდან მისი ლექსები იბეჭდებოდა ბეჭდვით მედიაში.
1981 წელს ჩაირიცხა მოსკოვის მაქსიმ გორკის სახელობის ლიტერატურული ინსტიტუტის პოეზიის ფაკულტეტზე. ინსტიტუტის დამთავრების შემდეგ დაბრუნდა ბაქოში და მუშაობდა აზერბაიჯანის მწერალთა კავშირის განყოფილების უფროსად.
დორდრეხტი
ისტორია
XII-XIII საუკუნეებში, სტრატეგიული მდებარეობის გამო დორდრეხტი მნიშვნელოვან საბაზრო ქალაქად იქცა. ძირითადად ვაჭრობდა ღვინით, მერქნითა და პურეულით.
ნაზიმ აჰმედლი
ბიოგრაფია
1993-1996 წლებში მსახურობდა სამხედრო ჟურნალისტად აზერბაიჯანის არმიაში. როგორც სამხედრო ჟურნალისტი ყარაბაღის ომის მონაწილეა.
მუშაობდა მასწავლებლად ნარიმანოვის რაიონის ეკოლოგიურ ლიცეუმში, შემდეგ მუშაობდა ჟურნალისტიკის ფაკულტეტზე პროფესორად.
დორდრეხტი
ისტორია
1253 წელს ქალაქში ლათინური სკოლა დაარსდა, რომელიც გიმნაზიის სახით დღემდე არსებობს.
ნაზიმ აჰმედლი
ბიოგრაფია
აჰმედლი არის შემდეგი წიგნების ავტორი: „ცხოვრების სიყვარული“, „ჩემი სული შენი იქნება“, „სიყვარულის ღმერთი“, „მე ცოდვილი მაცნე ვარ“. ლექსები: „მაპატიე", „ღაზალები“, „ჩემო გენერალო“. ის ასევე არის მხატვრულ-დოკუმენტური სიუჟეტისა და მოთხრობების ავტორი: „გაღიმებული გოგოები“, „მოლა-აჰმედლი მოლაჰმედლიდან“.
მისი ლექსები რეგულარულად იბეჭდება აზერბაიჯანულ პრესაში და ითარგმნება რუსულ, ჩეჩნურ და გერმანულ ენებზე. არის სკანდინავიის ქვეყნებთან კულტურული და სამეცნიერო ურთიერთობის საზოგადოებრივი გაერთიანების თავმჯდომარე. ამჟამად მუშაობს აზერბაიჯანის რესპუბლიკის კინო და ფოტოდოკუმენტების სახელმწიფო არქივის დირექტორის მოადგილედ.
დორდრეხტი
ისტორია
XVIII საუკუნიდან დორდრეხტის მნიშვნელობა თანდათან დაეცა, რადგან რეგიონის მთავარი ქალაქი როტერდამი გახდა.
ეკონომიკა
თანამედროვე დორდრეხტის ეკონომიკა ეფუძნება გემთმშენებლობას, ხე-ტყისა და ფოლადის ინდუსტრიას. ქალაქი ნიდერლანდებში სიდიდით მე-6 ნავსადგურს ფლობს.
რესურსები ინტერნეტში
კატეგორია:ნიდერლანდების ქალაქები
პროკოფი შერვაშიძე
მინი|პროკოფი შერვაშიძე პროკოფი ლევანის ძე შერვაშიძე (Пракопи Леуан-иԥа Чачба, დ. 8 ივლისი, 1840 — გ. 31 დეკემბერი, 1915) — რუსეთის იმპერიის გენერალ მაიორი. იყო რუსეთის იმპერიის I მოწვევის სახელმწიფო სათათბიროს დეპუტატი ბათუმის ოლქისა და სოხუმის ოკრუგიდან, იყო რუსეთის იმპერიის III მოწვევის სახელმწიფო სათათბიროს დეპუტატი ბათუმის, ყარსის ოლქისა და სოხუმის ოკრუგიდან. იყო ქალაქ ბათუმის სათათბიროს ხმოსანი.
ლიტერატურა
კატეგორია:დაბადებული 8 ივლისი კატეგორია:დაბადებული 1840 კატეგორია:გარდაცვლილი 31 დეკემბერი კატეგორია:გარდაცვლილი 1915 კატეგორია:რუსეთის იმპერიის I მოწვევის სახელმწიფო სათათბიროს დეპუტატები კატეგორია:რუსეთის იმპერიის III მოწვევის სახელმწიფო სათათბიროს დეპუტატები კატეგორია:შარვაშიძეები
Face Value (ალბომი)
Face Value — ინგლისელი მომღერალ და სიმღერების ავტორ ფილ კოლინზის პირველი სოლო ალბომი, რომელიც გამოვიდა 1981 წლის თებერვალში. ბევრ ცნობილ სიმღერასთან ერთად, სწორედ მასშია შეტანილი კოლინზის ჰიტი In the Air Tonight.
ისევე, როგორც შემდეგ დისკზე, Hello, I Must Be Going!, სიმღერების უმრავლესობა სავსეა კოლინზის გულის ტკივილითა და სევდით ცოლთან გაშორების გამო.
სხვა სინგლებს არ ჰქონდა ისეთი წარმატება, როგორც In the Air Tonight-ს. ესენი იყო: I Missed Again და If Leaving Me Is Easy. შეზღუდული რაოდენობით გამოიცა Tomorrow Never Knows, The Beatles-ის სიმღერის თავისუფალი შესრულება, რომელიც ალბომის ბოლოს არის შეტანილი. ალბომში ასევე არის Behind the Lines, განსხვავებული სახით, რომელიც ჯენესისის დისკში Duke ჟღერს.
სქოლიო
კატეგორია:ფილ კოლინზის ალბომები კატეგორია:1981 წლის სადებიუტო ალბომები კატეგორია:Atlantic Records-ის ალბომები კატეგორია:Virgin Records-ის ალბომები კატეგორია:ალბომები ჰიუ პეჯემის პროდიუსერობით
Lasioglossum richardsoni
Lasioglossum richardsoni — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1937 წელს.
სქოლიო
richardsoni
ფლეიტა
thumb|right|250px|ფლეიტები მსოფლიოს სხვადასხვა კუთხიდან ფლეიტა — სასულე მუსიკალური საკრავი. არსებობს განივი (დაკვრისას უჭირავთ ჰორიზონტალურად) და გასწვრივი ანუ სიგრძივი (იჭერენ ვერტიკალურად) ფლეიტები. გავრცელებულია უძველესი დროიდან, აღსანიშნავია, რომ ფლეიტა ამ დროისთვის უძველესი მუსიკალური საკრავია მსოფლიოში. გერმანიაში აღმოჩნდა 35,000 წლის წინ ძვლისგან გამოთლილი ფლეიტა.
thumb|right|250px|ფლეიტის დიაპაზონი
თანამედროვე ფლეიტა განივი ტიპისაა; აქვს ცალი მხრიდან დახურული ცილინდრული ლულა. ლულის ზედა ნაწილი წარმოადგენს საკრავის თავს, შუა ნაწილში განლაგებულია მოძრავი საცობი (წყობის რეგულირებისთვის), ჰაერის ჩასაბერი ხვრელი და ყველა ძირითადი სარქველი; ლულის ქვედა ნაწილში მოთავსებულია 3—4 სარქველი. საკრავი მზადდება სპეციალური ჯიშის ხისგან, ლითონისა და პლასტმასისაგან. დიაპაზონი — მცირე ოქტავის სი, ან პირველი ოქტავის დო — IV ოქტავის დო-მდე. ფლეიტის ნოტები იწერება ვიოლინოს გასაღებში. ფლეიტა საორკესტრო, საანსამბლო და სოლო საკრავია. ნაირსახეობებია: მცირე ფლეიტა (ფლეიტა პიკოლო), ალტის ფლეიტა და ბანის ფლეიტა.
thumb|right|250px|თანამედროვე საორკესტრო ფლეიტა
სქოლიო
კატეგორია:მუსიკალური საკრავები
კუპერ იუნიონი
thumb|350px|კოლეჯის მთავარი შენობა. კუპერის კავშირი მეცნიერებისა და ხელოვნების განვითარებისთვის (The Cooper Union for the Advancement of Science and Art) — კერძო დაფინანსების კოლეჯი ქვემო მანჯეტენზე, ნიუ-იორკი. მდებარეობს ისტ-ვილიჯში, კუპერის მეოდანსა და ასტორ პლეისის კუთხეში (მესამე ავენიუ და მე-6-9 ქუჩები). ეს ერთ-ერთი იმ მცირეთაგანია ამერიკულ უმაღლეს სასწავლებელთა შორის რომელიც ყველა მიღებულ სტუდენტს სრული სტიპენდიით აფინანსებს. კუპერის კავშირი ხელვოვნებისა და დიზაინის დამოუკიდებელ კოლეჯთა ასოციაციის წევრია, კონსორციუმის, რომელშიც ერთიანდება აშშ-ის წამყვანი 36 ხელოვნების სკოლა. სასწავლებლის მთავარი აკადემიური მიმართულებაა არქიტექტურა, სახვითი ხელოვნება და ინჟინერინგი.
რესურსები ინტერნეტში
კატეგორია:აშშ-ის უმაღლესი სასწავლებლები
ატაბაპოს მუნიციპალიტეტი
ატაბაპო — მუნიციპალიტეტი ვენესუელაში, ამასონასის შტატში. მუნიციპალიტეტს დასავლეთიდან ესაზღვრება კოლუმბია, ჩრდილოეთიდან — აუტანისა და მანაპიარეს მუნიციპალიტეტები, სამხრეთიდან — მაროისა და რიო-ნეგროს მუნიციპალიტეტები, ხოლო აღმოსავლეთიდან — ალტო-ორინოკოს მუნიციპალიტეტი.
ატაბაპოს მუნიციპალიტეტის მოსახლეობა, 2007 წლის მონაცემებით, შეადგენს 10 625 ადამიანს. ხოლო ფართობი — 25 900 კმ².
მინი|მარჯვნივ|300 პქ|ატაბაპოს მუნიციპალიტეტის რუკა
ბუაკე
ბუაკე (Bouaké) — სიდიდით მეორე ქალაქი კოტ-დ’ივუარში. ვალე-დუ-ბანდამის ოლქის ადმინისტრაციული ცენტრი. 2014 წლის აღწერის თანახმად ქალაქის მოსახლეობა შეადგენს 536 719 ადამიანს. აქ მდებარეობს სასოფლო-სამეურნეო საკვლევ ინსტიტუტ „ბრინჯის აფრიკული ცენტრის“ შტაბ-ბინა და რომის კათოლიკური ეკლესიის ბუაკეს არქიეპარქიის ცენტრი.
გეოგრაფია
ქალაქი მდებარეობს ქვეყნის ცენტრალურ ნაწილში, დაახლოებით 50 კმ-ში ჩრდილო-აღმოსავლეთით კოსუს წყალსაცავიდან, 350 კმ-ში ჩრდილოეთით აბიჯანიდან, ზღვის დონიდან 312 მეტრ სიმაღლეზე. ქალაქზე გადის რკინიგზა, რომელიც აბიჯანს აკავშირებს ბურკინა-ფასოსთან.
ეკონომიკა
ქალაქის მოსახლეობის უმრავლესობის შემოსავალი გარკვეულწილად დაკავშირებულია ვაჭრობასთან ან სოფლის მეურნეობასთან. ქალაქის შემოგარენში მოჰყავთ ბამბა, თამბაქო, სიზალი, ბრინჯი, იამსი და სხვა სასოფლო-სამეურნეო კულტურები. ქალაქში ასევე არსებობს სამრეწველო საწარმოები, განსაკუთრებით განვითარებულია საფეიქრო წარმოება.
განათლება
ქალაქში ფუნქციონირებს 1994 წელს დაარსებული უნივერსიტეტი, ვეტერინარული ინსტიტუტი და სხვა სასწავლო დაწესებულებები.
სქოლიო
კატეგორია:კოტ-დ’ივუარის ქალაქები
ჰიუსტონი
ჰიუსტონი (Houston გამოითქმის /'hjuːstən/) — ტეხასის შტატის უდიდესი ქალაქია და მეოთხეა მოსახლეობის რაოდენობის მხრივ აშშ-ში. აშშ-ს სტატისტიკის ბიუროს 2006 წლის 1 ივლისის მონაცემებით, ჰიუსტონში 1,558 კმ2 2,144,491 ადამიანი სახლობს. ჰიუსტონი ჰარისის მხარის სამხარეო ცენტრია და ჰიუსტონ-შუგარ ლენდ-ბეიტაუნის, აშშ-ში სიდიდით მეექვსე აგლომერაციის (5.5 მილიონი მოსახით) შემადგენლობაში შედის.
ჰიუსტონი დაარსებულ იქნა 1836 წლის 30 აგვისტოს ძმების, აუგუსტუს ჩემპენ ალენის და ჯონ კირბი ალენის მიერ, ბუფალოს ტბის ნაპირებთან.
ლიტერატურა
კატეგორია:აშშ-ის ქალაქები კატეგორია:ტეხასი
ძვ. წ. 192
'''ძვ. წ. 192''' — წლების რაოდენობა ქრისტესშობამდე.
გარდაიცვალნენ
*
გაერთიანებული სამეფოს პოლიტიკური მოწყობა
გაერთიანებული სამეფო — კონსტიტუციური მონარქია, რომელშიც მონარქი არის ქვეყნის მეთაური, პრემიერ-მინისტრი კი მთავრობის მეთაური. აღმასრულებელი ძალაუფლება აქვს დიდი ბრიტანეთის, შოტლანდიის და უელსის მთავრობებს და ჩრდილოეთ ირლანდიის აღმასრულებელ ძალას. საკანონმდებლო ძალაუფლება აქვს მთავრობასაც და ბრიტანეთის პარლამენტის ორივე, ლორდთა და თემთა პალატას ისევე როგორც შოტლანდიის პარლამენტს და უელსის და ჩრდილოეთ ირლანდიის საკრებულოებს. მოსამართლეთა კორპორაცია აღმასრულებელი და საკანონმდებლო სისტემებისაგან დამოუკიდებლად ფუნქციონირებს. დიდი ბრიტანეთის უზენაესი სასამართლო არის ქვეყნის ყველაზე უმაღლესი სასამართლო. დიდი ბრიტანეთი არის მულტი-პარტიული სისტემა. 1920-იანი წლებიდან მოყოლებული, ორი უდიდესი პოლიტიკური პარტიაა კონსერვატიული პარტია და ლეიბორისტული პარტია. მიუხედავას იმისა, რომ ბრიტანეთის საპარლამენტო პოლიტიკის ისტორიას კოალიციური და უმცირესობათა მთავრობები უხილავს, first-past-the-post სისტემა, რომელიც დიდი არჩევნებისათვის გამოიყენება, ამ ორ პარტიას ძალაუფლებაში დარჩენაში ხელს უმართავს. თუმცა აღსანიშნავია ისიც, რომ განვლილი საუკუნის განმავლობაში, ლეიბორისტულ და კონსერვატიულ პარტიებსაც მოუწიათ მესამე პოლიტიკურ ძალასთან თანამშრომლობა იმისათვის, რომ მათ საპარლამენტო სამუშაო უმრავლესობა მოეპოვებინათ. შოტლანდიაში და უელსში, ნაციონალისტური პარტიების მიმართ ელექტორატის მზარდმა სიმპათიამ, 1970-იან წლებში ამ ქვეყნების ადმინისტრაციული გამოყოფის (devolution) საკითხი წამოჭრა. თუმცა, შოტლანდიისა და უელსის საბოლოო დევოლუცია 1990-იან წლებამდე არ მომხდარა. დღესდღეობით, შოტლანდიას, უელსს და ჩრდილოეთ ირლანდიას ყავთ საკუთარი საკანონმდებლო ინსტიტუციები და მთავრობა, დიდი ბრიტანეთის მთავრობასთან ერთად. ინდივიდუალური მთავრობები პასუხისმგებლები არიან ამ ქვეყნების საშინაო საკითხების მოგვარებაზე.
კონსტიტუცია შედგება კონსტიტუციური კონვენციების, საკანონმდებლო აქტებისა და სხვა ელემენებისაგან და როგორც ასეთი არის არაკოდიფიცირებული.
გაერთიანებული სამეფოს მთავრობა
პრემიერ-მინისტრი, დიდ ბრიტანეთში მისი აღმატებულესობა დედოფლის მთავრობის ხელმძღვანლად, მონარქის მიერ ინიშნება. პრემიერ-მინისტრის დანიშვნისას, მონარქი აუცილებლად ითვალიწინებს იმ კონვენციას, რომ პრემიერ-მინისტრი აუცილებლად უნდა იყოს თემთა პალატის ისეთი წევრი, რომელსაც ყველაზე უკეთ ხელეწიფება ამ პალატის მხარდაჭერით მთავრობის ფორმირება. რეალურად, ეს ნიშნავს იმას რომ პრემიერ-მინისტრად ინიშნება იმ პოლიტიკური პარტიის ლიდერი, რომელსაც თემთა პალატაში ადგილთა აბსოლუტური უმრავლესობა უკავია. ამის შემდეგ, პრემიერ-მინისტრი ირჩევს სხვა მინისტრებს, რომლებიც ერთად გაერთიანებული სამეფოს მთავრობას შეადგენენ და მთავრობის სხვადასხვა დეპარტამენტების, ანუ სამინისტროების, პოლიტიკური ხელმძღვანელები არიან. თუმცა, გაერთიანებული სამეფოს პოლიტიკურ სისტემაში, მთავრობა და კაბინეტი ერთი და იგივე მცნებებს არ წარმოადგენს. კაბინეტის შემადგენლობაში დაახლოებით ოცი ყველაზე მნიშვნელოვანი მინისტრი, მთავრობაში კი დაახლოებით ასამდე მინისტრი შედის. კონსტიტუციური კონვენციის მიხედვით, მთავრობაში შემავალი ნებისმიერი მინისტრი ან თემთა პალატის ან ლორდთა პალატის წევრი უნდა იყოს. როგორც რამონდენიმე სხვა საპარლამენტო მმართველობის სისტემაში, აღმასრულებელი (ან "მთავრობა") არის პარლამენტის წევრი და პასუხისმგებელი პარლამენტთან - პარლამენტის მიერ უნდობლობის ვოტუმის გამოცხადება მთავრობას აიძულებს ან გადადგომას ან პარლამენტის დაშლას და საზოგადო არჩევნების ხელახლა ჩატარებას.
პრემიერ-მინისტრი და კაბინეტი
კატეგორია:გაერთიანებული სამეფოს პოლიტიკა
Storbritannien
გრეგორი მენკიუ
ნიკოლას გრეგორი „გრეგ“ მენკიუ (ინგლ. Nicholas Gregory Mankiw; დ. 3 თებერვალი 1958) — ამერიკელი მაკროეკონომისტი. მასზე დიდი გავლენა მოახდინა ჯონ მეინარდ კეინზის ეკონომიკურმა იდეებმა და სამართლიანად მიიჩნევა ნიუკეინზიანელების ერთ-ერთ გამორჩეულ ფიგურად.
გრეგორი მენკიუ ეკონომიკის პროფესორია ჰარვარდის უნივერსიტეტში. ეკონომიკას სწავლობდა პრინსტონის უნვერსიტეტსა და მასაჩუსეტსის ტექნოლოგიურ ინსტიტუტში. როგორც პედაგოგი, იგი უძღვება სხვადასხვა კურსებს, მაკროეკონომიკის, მიკროეკონომიკის, სტატისტიკისა და ეკონომიკის პრინციპების ჩათვლით. დიდი ხნის წინ ერთი ზაფხული მან ლონგ ბიჩ აილენდზეც კი გაატარა, როგორც აფროსნობის ინსტრუქტორმა.
პროფესორი მენკიუ ნაყოფერი მწერალიცაა. მისი ნაშრომები გამოქვეყნებულია ისეთ აკადემიურ ჟურნალებში, როგორებიცაა „ემერიკენ იკონომიკ რევიუ“, „ჯორნელ ოვ პოლიტიკალ იკონომიქს“ და „კუორტერლი ჯორნელ ოვ იკონომიქს“, აგრეთვე ისეთ პოპულარულ გამოცემებში, როგორებიცაა „ნიუ-ორკ ტაიმს“, „ბოსტონ გლოუბ“ და „უოლ სტრიტ ჯურნელ“. მენკიუ მაკროეკონომიკის ყველაზე პოპულარული სახელმძღვანელოს ავტორია (უორსის გამომცემლობა). პედაგოგიურ საქმიანობას, სამეცნიერო კვლევასა და მწერლობას მენკიუ ეკონომიკური კვლევის ნაციონალური საბჭოს მონეტარული ეკონომიკის პროგრამის დირექტორისა და ბოსტონის ფედერალური სარეზერვო ბანკისა და კონგრესის საბიუჯეტო ოფისის მრჩევლის თანამდებობებს უთავსებდა. 2003-2005 წლებში იგი პრეზიდენტის ეკონომკური მრჩეველთა საბჭოს ხელმძღვანელი იყო. პროფესორი მენკიუ ცხოვრობს უელსიში (მასაჩუსეტსი) მეუღლე დებორასთან, სამ შვითან - კეტრინთან, ნიკოლასა და პიტერთან და ტერიერ ტობინთან ერთად.
მისი მთავარი ნაშრომებია: ”Principles of Economics” (ეკონომიკის პრინციპები), ”Macroeconomics”(მაკროეკონომიკა).
რესურსები ინტერნეტში
კატეგორია:ამერიკელი ეკონომისტები კატეგორია:დაბადებული 1958 კატეგორია:დაბადებული 3 თებერვალი
საძიებო სისტემის ოპტიმიზაცია
საძიებო სისტემის ოპტიმიზაცია (SEO - search engine optimization) — საიტის ან გვერდის ხილვადობის გაზრდის ზემოქმედების პროცესი „საძიებო სისტემაზე„ „ბუნებრივი„ ანუ რაიმე მატერიალური ხარჯის გაწევის გარეშე მიღებული შედეგი. ზოგადად, მოწინავე (ან უფრო მაღალი რეიტინგის მქონე გვერდი საძიებო სისტემაში) და უფრო ხშირად – ხილვადი საიტი დაფიქსირებული ძიების შედეგის სიაში, უფრო ბევრ ვიზიტორს მიიღებს საძიებო სისტემის მომხმარებლებისგან. SEO შეიძლება მიზნად ისახავდეს სხვადასხვა სახის ძიებას, მოიცავს რა სურათის, ლოკალურ, ვიდეო, აკადემიურ, სიახლეების, ინდუსტრიულ – სპეციფიკურ ვერტიკალურ საძიებო სისტემებს.
როგორც ინტერნეტ მარკეტინგის სტრატეგია, SEO განსაზღვრავს თუ როგორ მუშაობს საძიებო ძრავი, რას ეძებს ხალხი. ფაქტობრივი საძიებო ტერმინები და საკვანძო სიტყვები იბეჭდება საძიებო ძრავებში და უპირატესობა აქვთ მინიჭებული თავიანთი მიზნობრივი აუდიენციით. ვებ გვერდის ოპტიმიზაცია შეიძლება გულისხმობდეს გვერდის კორექტირებას, HTML – სა და ასოცირებული კოდების გაზრდას სპეციფიურ საკვანძო სიტყვებთან შესაბამისობაში და აუცილებლად ყველა ბარიერის წაშლას, რაც დაკავშირებულია საძიებო სისტემის საინდექსო საქმიანობასთან. საიტის „პრომოუშენი„ ბმულების ("Backlink") რიცხვის გაზრდით არის SEO – ს განსხვავებული ტაქტიკა.
ისტორია
ვებ მასტერებმა და საიტის ტექსტის პროვაიდერებმა საიტის ოპტიმიზაცია საძიებო სისტემებისთვის 1990 – იანების შუა წლებში დაიწყეს, პირველი საძიებო სისტემები ახდენდნენ ვებ საიტების აღრიცხვას და მათ კატალოგებად აწყობას საკუთარ მონაცემთა ბაზებში. საწყის ეტაპზე, ყველა ვებ მასტერს ესაჭიროებოდა მიეთითებინა ვებ საიტის მისამართი ანუ URL სხვადასხვა საძიებო სისტემებისთვის, რომელიც გაუგზავნიდა ობობას (ბოტს) გვერდზე „შესაცოცებლად„. მას ობობა ეწოდა იქიდან გამომდინარე, რომ მისი თითოეული ფეხი საიტის სხვადასხვა ნაწილებში აღწევს.
2004 წლისთვის, საძიებო სისტემებმა გააერთიანეს ალგორითმების ფარული ფაქტორების ფართო სპექტრი, რათა შეემცირებინათ ბმულების მანიპულაციის ზეგავლენა. 2007 წელს, „ნიუ იორკ თაიმსში„ საულ ჰენსელმა განაცხადა, რომ Google საიტების რეიტინგებს ადგენს 200 – ზე მეტი სხვადასხვა სიგნალების გამოყენებით. წამყვანი საძიებო სისტემები Google, Bing, და Yahoo არ ამჟღავნებენ ალგორითმებს, რომელთაც იყენებენ გვერდების რეიტინგების შედგენისათვის. რამდენიმე SEO – ზე მომუშავე ადამიანმა შეისწავლა სხვადასხვა მიდგომები საძიებო სისტემის ოპტიმიზაციისათვის და გააზიარეს თავიანთი ინდივიდუალური მოსაზრებები. პატენტები, რომლებიც დაკავშირებულია საძიებო სისტემებთან, შეიძლება უფრო კარგად გაგარკვიოთ საძიებო სისტემების შესწავლაში.
2005 წელს Google – მა დაიწყო ძიების შედეგის პერსონალიზაცია ყოველი მომხმარებლისათვის. დამოკიდებული მათ ყოფილ ძებნის ისტორიაზე, Google ცნობდა შედეგებს მხოლოდ დარეგისტრირებული მომხმარებლისათვის. 2008 წელს ბრიუს ქლეიმ განაცხადა, რომ „რეიტინგი მოკვდა„ სწორედ პერსონალიზირებული ძებნის გამო. მან გამოთქვა მოსაზრება, რომ ყოველგვარი კამათი აზრს მოკლებული იქნება საიტის რეიტინგის თაობაზე, რადგანაც მისი რეიტინგი პოტენციურად სხვადასხვაა ყოველი მომხმარებლისათვისა და ყოველი ძებნისთვის.
2011 წლის თებერვალში, Google – მა გამოუშვა Panda Update, რომელიც რიცხავს საიტებს, რომელთაც თავის მხრივ მოახდინეს ტექსტისა და წყაროების დუბლირება სხვა საიტებიდან. ისტორიულად, საძიებო სისტემებში ისეთი საიტები წინაურდებოდნენ, რომლებიც ტექსტებს სხვა საიტებიდან იღებდნენ, თუმცა Google – მა ამ სისტემის მეშვეობით მოახდინა ამ საიტების გარიცხვა საძიებო სისტემიდან, საიტების, რომელთა ტექსტიც არ იყო და არის უნიკალური.
2012 წლის აპრილში Google – მა გამოუშვა Google Penguin Update, რომლის მიზანი იყო ისეთი საიტების დასჯა, რომლებიც სხვადასხვა ტექნოლოგიების გამოყენებით ცდილობდნენ საძებო სისტემაზე მანიპულირებას.
2013 წლის სექტემბერში Google – მა გამოუშვა Google – ის Hummingbird Update, შეცვლილი ალგორითმი, რომლის მიზანია გააუმჯობესოს Google – ის ბუნებრივი ენა და უკეთ გაიგოს საიტის აზრობრივი მნიშვნელობა.
ოპტიმიზაციის მეთოდები
ოპტიმიზაციის მეთოდების დაყოფა სამ კლასად შეიძლება, თუმცა მსოფლიოს საძიებო სისტემების უკანასკნელმა მოქმედებებმა მოგვცა იმის გაგების საშუალება, რომ ეს დაყოფა ძალზედ პირობითია – ნებისმიერი მანიპულაციები საიტის განსაზღვრული პარამეტრებით შეიძლება საძიებო სისტემების მიერ აღქმული იქნეს, როგორც არა სასურველი ზემოქმედება მის რეზულტატზე. ნებისმიერი მანიპულირება საძიებო შედეგებზე პირდაპირ აკრძალულია ლიცენზიით Yandex სისტემის გამოყენებით. „თეთრი„ ოპტიმიზატორები და მარკეტოლოგები იყენებენ Yandex – ის რეკომენდაციებს „კარგი„ საიტების შესაქმნელად. ამგვარად, საიტების „პრომოუშენი„ ხდება საძიებო სისტემების წესების დარღვევის გარეშე.
ნაცრისფერი ოპტიმიზაცია
ნაცრისფერი საძიებო სისტემის ოპტიმიზაცია მოიცავს საკვანძო სიტყვების დიდი რაოდენობით ჩასმას საიტის ტექსტში, ხშირად ადამიანებისთვის ყველაზე გამოსაჩენ ადგილებში, მაგალითად: „რძე რძის ნაწარმის საუკეთესო საჩუქარია, რადგანაც მას რძის ცხიმი გააჩნია„. ამასთან, ხშირად გამოიყენება HTML – ის სათაურის ტეგში, h1, საკვანძო სიტყვების ატრიბუტი.
ნაცრისფერი ოპტიმიზაცია იმით განსხვავდება შავი ოპტიმიზაციისაგან, რომ ის ოფიციალურად არ არის აკრძალული, მაგრამ მისი გამოყენება შესაძლოა შეფასებულ იქნას, როგორც საიტის პოპულარობის არაბუნებრივ მცდელობად. ზოგიერთი საძებო სისტემებმა, მაგალითად Google – მა შესაძლოა დროებით ან სამუდამოდ დაბლოკოს ასეთი საიტი. საბოლოო გადაწყვეტა იმაში მდგომარეობს, რომ საიტის რეიტინგის წამოწევა კანონიერია თუ არა, ამას არა პროგრამა, არამედ საძიებო სისტემის მოდერატორი წყვეტს.
როგორც მარკეტინგული სტრატეგია
SEO არ არის ოპტიმალური ვარიანტი ყოველი საიტისთვის, სხვა ინტერნეტ მარკეტინგული სტრატეგიები შესაძლოა უფრო ეფექტიანი გამოდგეს, ისეთები, როგორიცაა ფასიანი რეკლამები „PPC„ კამპანიის, რაც დამოკიდებულია საიტის ოპერატორის მიზნებზე. წარმატებული ინტერნეტ მარკეტინგული კამპანია შეიძლება დამოკიდებული იყოს მაღალი ხარისხის ვებ გვერდის მომზადებაზე, რათა მიიზიდოს და დაარწმუნოს, შექმნას ანალიტიკური პროგრამები, რომლების საიტის მფლობელებს შედეგების შემოწმების და საიტის კონვერციის განაკვეთი (ეფექტიანობა – კონვერციული მარკეტინგი) გაუმჯობესების საშუალებას მისცემს.
SEO – ს შეუძლია ინვესტირების დაბრუნების ადეკვატური გენერირება. თუმცა, საძიებო სისტემების ორგანული ტრაფიკისთვის გადახდა არ ხდება, მათი ალგორითმები იცვლება და არ არის არანაირი გარანტია რეფერალების (ბმულების) გაგრძელებისა. ამ გარანტიისა და საიმედოობის ნაკლებობის გამო, ბიზნესი, რომელიც დიდ წილად დაყრდნობილია საძიებო სისტემის ტრაფიკზე შეიძლება განიცადოს დიდი დანაკარგები, თუ საძიებო სისტემა შეწყვეტს ვიზიტორების გაგზავნას. საძიებო სისტემებმა შეიძლება შეიცვალონ მათი ალგორითმები, გავლენა იქონიოს ვებ გვერდის ადგილსამყოფელსა და შესაძლო შედეგებზე ტრაფიკის სერიოზულ დანაკარგზე. 2010 წელს Google – ს მთავარი აღმასრულებელის ერიკ შმიდტის მიხედვით, Google – მა დღე ნახევარის განმავლობაში დაახლოებით 1 500 – მდე ალგორითმის ცვლილება განახორციელა. ვებ გვერდის ოპერატორისთვის ბრძნულ საქმიან პრაქტიკად ითვლება, რომ განთავისუფლდეს საძიებო სისტემის ტრაფიკებზე დამოკიდებულებისაგან.
სქოლიო
კატეგორია:ვებდიზაინი კატეგორია:მარკეტინგი კატეგორია:საძიებო სისტემები
ლილი
ლილი (Lille, Rijsel) — ქალაქი ჩრდილოეთ საფრანგეთში. 2006 წლის მონაცემებით ქალაქის მოსახლეობა შეადგენს 226,014 ადამიანს, საშუალოდ ქალაქში მცხოვრებთა სიმჭიდროვე შეადგენს 5720 ადამიანს კმ²-ზე. დასახლებული პუნქტის ფართობია 39,51 კმ². ლილი 205 კილომეტრითაა დაცილებული ქვეყნის დედაქალაქ პარიზს, ხოლო ქალაქიდან რამდენემე კილომეტრში მდებარეობს საფრანგეთ ბელგიის სახელმწიფო საზღვარი. ლილი არის ნორდ-პა-დე-კალეს რეგიონის და ნორის დეპარტამენტის ადმინისტრაციული ცენტრი.
სქოლიო
კატეგორია:საფრანგეთის ქალაქები კატეგორია:ევროპის კულტურული დედაქალაქები
ფარანძემი
ფარანძემი (Փառանձեմ; დ. IV საუკუნე, სიუნიქი, სომხეთის სამეფო ― გ. ზამთარი, 369/370, ქტესიფონი, სპარსეთი) ― სომეხი წარჩინებული და სიუნიქის პროვინციის მთავრის ასული. სომხეთის კონსორტი დედოფალი 360-368 წლებში, როგორც მეფე არშაკ II-ის ცოლი. სომხეთის მეფე პაპის დედა და მისი რეგენტი, შემდეგში კი ქვეყნის მმართველი 368-370 წლებში.
ადრეული წლები
ფარანძემი დაიბადა სიუნიქის პროვინციაში, სომხეთში. მამამისი ამ პროვინციის მთავარი ანდრო II იყო. მამის ხაზით იგი სისაკის შთამომავალი იყო. მამამისის ძმა ისტორიაში პირველი ნახარარი და სიუნიქის მმართველი იყო სიუნიების დინასტიიდან. ფარანძემის დედის სახელი უცნობია, მაგრამ ცნობილია, რომ იგი მამიკონიანების საგვარეულოდან იყო.
პირველი ქორწინება და ქვრივობა
მარცხნივ|მინი|298x298პქ|არშაკიანთა სომხეთის სამეფო 359 წელს ფარანძემი ცოლად შერთეს არშაკიანთა სომხეთის პრინც გნელს, რომელიც პრინცი თრდატის ძე იყო. თრდატის ძმა, არშაკ II სომხეთის მეფე იყო 350 წლიდან მოყოლებული, ოღონდ მხოლოდ როგორც რომის ვასალი. გნელი ამ დროს სომხეთში ერთობ პოპულარული პრინცი და ბიძამისის სავარაუდო მემკვიდრე იყო. ცნობილია, რომ გნელის ბიძაშვილი, პრინცი ტირიტი ერთობ შეყვარებული იყო ფარანძემზე და მას ცოლობაც სთხოვა, თუმცა უარი მიიღო, რის გამოც მან გნელის წინააღმდეგ შეთქმულების მოწყობა განიზრახა. ამის გამო ტირიტი მივიდა მეფე არშაკთან და უთხრა: „გნელს თავად უნდა მეფობა და შენი მოკვლა. ყველა წარჩინებულსა და ნახარარს მოსწონს იგი, ამიტომაც ისინი მის ბატონობას ამჯობინებენ შენსას. მეფეო, დაუკვირდით რას სჩადით, თქვენი ხსნა თქვენს ხელთაა“.
ამის შემდეგ მეფე არშაკი გადაემტერა გნელს, რის გამოც გნელი ფარანძემთან ერთად გაიქცა სამეფო კარიდან. არშაკმა ეს იმის დასტურად მიიჩნია, რომ პრინცი მართლაც დამნაშავე იყო და ჩათვალა, რომ შეთქმულების დასაჩქარებლად გაიქცა პროვინციის მმართველებთან. ამის აღსაკვეთად კი არშაკმა 359 წლის აგვისტოში მოაკვლევინა გნელი.
ამ მოვლენიდან მალევე ტირიტი ეახლა მეფე არშაკს და სთხოვა გნელის ქვრივის, ფარანძემის ხელი. მეფეს მანამდეც სმენოდა, რომ ტირიტი ცრუ ბრალდებებს უყენებდა გნელს, რათა მის ცოლზე ექორწინა, ამიტომაც ამ დროს მან განუცხადა: „ახლა უკვე დარწმუნებით ვიცი, რომ ჭორები მართალი იყო. გნელი მისი ცოლისათვის მომაკვლევინე...“ ამის გამო, განრისხებულმა არშაკ II-მ ჯარისკაცებს პრინცი ტირიტიც მოაკვლევინა. მარცხნივ|მინი|292x292პქ|არშაკ II, ფარანძემის მეორე ქმარი
მეორე ქორწინება და ქვრივობა
360 წელს მეფე არშაკ II-მ თავად იქორწინა თავისი ძმისწულის ქვრივ ფარანძემზე. აღსანიშნავია, რომ ამ დროისათვის არშაკი უკვე იყო დაქორწინებული ბერძენ კრეტელ წარჩინებულ ქალზე, დედოფალ ოლიმპიაზე. ცნობილია, რომ ოლიმპია მას თავად რომის იმპერატორმა კონსტანტინე II-მ გაუგზავნა, სომხურ-რომაული ალიანსის გასაფორმებლად, თუმცა ამან არშაკს ხელი არ შეუშალა ფარანძემიც შეერთო ცოლად.
რომაელები ფარანძემს დედოფლად არ აღიარებდნენ და ოლიმპიას არშაკის ერთადერთ და კანონიერ ცოლად სცნობდნენ. ცნობილია, რომ არშაკს ოლიმპია ფარანძემზე მეტად უყვარდა, თუმცა მან ფარანძემს მაინც მისცა სომხეთის დედოფლის წოდება. ქორწინებიდან მალევე კი ფარანძემმა არშაკს ვაჟი გაუჩინა, პრინცი პაპის სახით. აღსანიშნავია, რომ ფარანძემს ერთი გერიც ჰყავდა პრინცი ანობის სახით, რომელიც მეფეს უცნობი ქალისაგან გაუჩნდა.
მიუხედავად იმისა, რომ ამ პერიოდში სომხეთის სამეფო ოჯახი უკვე ქრისტიანი იყო, არშაკი სპარსულ მოდას მიჰყვებოდა მრავალცოლიანობის საკითხში. მიუხედავად ამისა, ორ დედოფალს შორის მწვავე დაპირისპირება იყო. ვაჟის გაჩენის შემდეგ, 361 წელს ფარანძემმა დედოფალი ოლიმპია მოაწამვლინა და მეფის ერთადერთი ცოლი გახდა. მიუხედავად იმისა, რომ ოლიმპია ერთობ ფრთხილი ქალი იყო და არაფერს არც ჭამდა და არ სვამდა შეუმოწმებლად, ფარანძემმა მისი მოწამვლა მაინც მოახერხა. მინი|281x281პქ|შაპურ II 367 წელს სასანიანთა სპარსეთის შაჰმა შაპურ II-მ დაატყვევა მეფე არშაკ II და იგი ქტესიფონის ციხეში ჩასვა. იგი ვეღარც განთავისუფლდა და 368 წელს აღესრულა ტყვეობაში. მეფის დატყვევების შემდეგ შაპურს სურდა საბოლოოდ დაეპყრო მთელი სომხეთი, ამიტომაც იქ თავისი ჯარები გააგზავნა.
სპარსული ჯარების სომხეთში შეჭრის შემდეგ დედოფალმა ფარანძემმა აიყვანა თავისი ვაჟი, ფორმალური მეფე პაპი, მასთან ერთად წაიღო მთელი განძეულობა და არტოგერასის ციხესიმაგრეში შეიკეტა. ცნობილია, რომ დედოფალსა და მცირეწლოვან მეფეს სომეხი დიდებულების ჯარები იცავდნენ. მალევე ორი გამოჩენილი სომეხი დიდებული შაპურის მხარეს გადავიდა, რომელთა გზასაც გაჰყვნენ ვაჰან მამიკონიანი და მერუჟურან არწრუნი. შაპურს არშაკიდების დინასტიის დამხობა და სომხეთში თავისი მომხრე დიდებულების მმართველობის დამყარება სურდა, ამიტომაც ეს სიტუაცია მას ხელს აძლევდა.
შექმნილი რთული ვითარების გამო დედოფალმა ფარანძემმა მცირეწლოვანი ვაჟი რომის იმპერატორ ვალენტის გაუგზავნა, თავად კი მოღალატე დიდებულების გადმობირებას ცდილობდა. იმავდროულად, იმპერატორი ვალენტი აქტიურად მუშაობდა დედოფლის დახმარებასა და რომის მოკავშირე არშაკიანთა ძალაუფლების აღდგენაზე. ორწლიანი ალყის შემდეგ შაპურის ჯარებმა დაიკავეს მთელი სომხეთი და აიღეს არტოგერასის ციხესიმაგრეც. დედოფალ ფარანძემთან ერთად ციხესიმაგრიდან 11,000 ჯარისკაცი და 6,000 ქალი დაატყვევა შაჰმა შაპურმა და ისინი სპარსეთის დედაქალაქ ქტესიფონში გადაასახლა.